CELEX: 32016D0447
Language: el
Date: 2016-03-22 00:00:00
Title: Εκτελεστική απόφαση (ΕΕ) 2016/447 της Επιτροπής, της 22ας Μαρτίου 2016, για την τροποποίηση της εκτελεστικής απόφασης (ΕΕ) 2015/2460 για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία [κοινοποιηθείσα υπό τον αριθμό C(2016) 1608] (Κείμενο που παρουσιάζει ενδιαφέρον για τον ΕΟΧ)

24.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 78/76
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/447 ΤΗΣ ΕΠΙΤΡΟΠΉΣ
   της 22ας Μαρτίου 2016
   για την τροποποίηση της εκτελεστικής απόφασης (ΕΕ) 2015/2460 για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία
   
      
         [κοινοποιηθείσα υπό τον αριθμό C(2016) 1608]
      
   
   (Το κείμενο στη γαλλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Η εκτελεστική απόφαση (ΕΕ) 2015/2460 της Επιτροπής (3) εκδόθηκε ύστερα από την εξάπλωση της υψηλής παθογονικότητας γρίπης των πτηνών (HPAI) στη Γαλλία και τον καθορισμό από την αρμόδια αρχή του εν λόγω κράτους μέλους εκτεταμένης περαιτέρω απαγορευμένης ζώνης γύρω από τις ζώνες προστασίας και επιτήρησης. Αυτή η περαιτέρω απαγορευμένη ζώνη περιλαμβάνει αρκετά διαμερίσματα ή τμήματα αυτών στα νοτιοδυτικά της Γαλλίας.
            
         
               (2)
            
            
               Η εκτελεστική απόφαση (ΕΕ) 2015/2460, όπως τροποποιήθηκε τελευταία από την εκτελεστική απόφαση (ΕΕ) 2016/237 της Επιτροπής (4), ισχύει μέχρι τις 31 Μαρτίου 2016.
            
         
               (3)
            
            
               Ο αριθμός των εστιών HPAI έχει μειωθεί, αλλά εξακολουθεί να εντοπίζεται μικρός αριθμός εστιών στο εσωτερικό της περιοχής όπου έχουν ήδη επιβληθεί περιορισμοί. Λόγω της επιδημιολογικής κατάστασης και ενόψει της υλοποίησης της στρατηγικής ελέγχου της νόσου που εγκρίθηκε στη Γαλλία, είναι σκόπιμο να παραταθεί η περίοδος εφαρμογής της εκτελεστικής απόφασης (ΕΕ) 2015/2460 έως τις 15 Σεπτεμβρίου 2016. Ωστόσο, η Επιτροπή θα επανεξετάσει την περίοδο εφαρμογής στην περίπτωση που η κατάσταση της νόσου βελτιωθεί πριν από την ημερομηνία αυτή.
            
         
               (4)
            
            
               Επομένως, η εκτελεστική απόφαση (ΕΕ) 2015/2460 θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 5 της εκτελεστικής απόφασης (ΕΕ) 2015/2460, η ημερομηνία «31 Μαρτίου 2016» αντικαθίσταται από την ημερομηνία «15 Σεπτεμβρίου 2016».
   Άρθρο 2
   Η παρούσα απόφαση απευθύνεται στη Γαλλική Δημοκρατία.
   
      Βρυξέλλες, 22 Μαρτίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Εκτελεστική απόφαση (ΕΕ) 2015/2460 της Επιτροπής, της 23ης Δεκεμβρίου 2015, για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία (ΕΕ L 339 της 24.12.2015, σ. 52).
   
      (4)  Εκτελεστική απόφαση (EE) 2016/237 της Επιτροπής, της 17ης Φεβρουαρίου 2016, για την τροποποίηση του παραρτήματος της εκτελεστικής απόφασης (ΕΕ) 2015/2460 για ορισμένα μέτρα προστασίας σχετικά με την υψηλής παθογονικότητας γρίπη των πτηνών του υποτύπου H5 στη Γαλλία (ΕΕ L 44 της 19.2.2016, σ. 12).